open-index/open-wikipedia-markdown huggingface dataset:
עד הזריחה

"**עד הזריחה**" (באנגלית: ***Until Dawn***) הוא סרט אימה אמריקאי המבוים על ידי דייוויד פ. סנדברג על פי תסריט מאת גארי דאוברמן שנכתב על בסיס משחק הווידאו "Until Dawn", שיצא לשוק בשנת 2015. בסרט מככבים אלה רובין, מייקל צ'ימינו, ג'י-יונג יו ואודסה א'זיון בתפקידים הראשיים.

בישראל הותר הסרט לצפייה מגיל 14.

## תקציר העלילה
שנה לאחר שאחותה מלאני נעלמה באופן מסתורי, קלובר וחבריה הולכים לעמק נידח, שם הם מחפשים אחר תשובות להיעלמותה. בזמן שהם חוקרים מרכז מבקרים נטוש, הם נרצחים בצורה מחרידה בזה אחר זה. לאחר הרצח הם מתעוררים וחווים את אותו היום מחדש ונאלצים לעבור את הסיוט שוב ושוב – רק שבכל פעם האופן בו הם נרצחים שונה ומפחיד יותר. בהדרגה מבינה הקבוצה כי הדרך היחידה להימלט מהגורל הצפוי לה היא לשרוד עד עלות השחר.

## צוות השחקנים
* אלה רובין – **קלובר**
* מייקל צ'ימינו – **מקס**
* ג'י-יונג יו – **מייגן**
* אודסה א'ציון – **נינה**
* מאיה מיטשל – **מלאני**
* בלמונט קמלי – **אייבל**
* פיטר סטורמר – **ד"ר אלן ג'יי היל**, פסיכיאטר.

## הפקה
בינואר 2024, הוכרז לראשונה על פיתוחו של עיבוד לייב-אקשן שיתבסס על משחק הווידאו "Until Dawn" על ידי חברות ההפקה "Screen Gems" ו-"PlayStation Productions", אותו יביים הבמאי דייוויד פ. סנדברג ביים וכי על כתיבת התסריט יופקד גארי דאוברמן, על בסיס על טיוטה קודמת של בלייר באטלר. במעמד ההכרזה, תואר הסרט הוא כמכתב אהבה בדירוג R לסוגת סרטי האימה. ביוני 2024, נמסר על ליהוקם של אלה רובין, מייקל צ'ימינו, ג'י-יונג יו ואודסה א'זיון לצוות השחקנים הראשי, אם כי טרם פורסמו שמות הדמויות אותם יגלמו. באוגוסט 2024, נמסר על ליהוקם של מאיה מיטשל, בלמונט קמלי ופיטר סטורמר לצוות השחקנים; ונמסר כי סטורמר ישוב לגלם את דמותו של ד"ר אלן ג'יי היל, אותו גילם במקור במשחק הווידאו.
### צילומים
צילומי הסרט החלו ב-5 באוגוסט 2024, ועליהם הופקד צלם הקולנוע מקסים אלכסנדר.

## קישורים חיצוניים
* 

### ביקורות
* 

## הערות שוליים

קטגוריה:סרטים אמריקאיים משנת 2025
קטגוריה:סרטי אימה אמריקאיים
קטגוריה:סרטי אימה מ-2025
קטגוריה:סרטים באנגלית
קטגוריה:סרטים המבוססים על משחקי וידאו
Eyes Wide Open (אלבום של סברינה קרפנטר)

***Eyes Wide Open*** (בעברית: **עיניים פקוחות לרווחה**) הוא אלבום הבכורה של הזמרת והשחקנית האמריקאית סברינה קרפנטר. הוא יצא לאור ב-10 באפריל 2015 תחת הוצאת חברת הוליווד רקורדס.

## רקע והפקה
בשנת 2015, קרפנטר הייתה ידועה בתור שחקנית וזמרת בת 15 הידועה בכיכובה בסדרת הטלוויזיה "העולם של ריילי". *Eyes Wide Open* הוא אלבום הבכורה שלה באורך מלא, בעקבות המיני אלבום הקודם שלה *Can't Blame a Girl for Trying*.

בספטמבר 2025 קרפנטר חשפה שחברת התקליטים הוליווד רקורדס הדפיסה רק 200 עותקי ויניל מהאלבום, שיועדו לעיתונאים ו-VIP. קרפנטר עצמה לא החזיקה עותק, והגיבה בהומור על חוסר ההשקעה בה בתחילת דרכה.

## קידום
ב-26 בפברואר 2015 קרפנטר שיתפה את עטיפת האלבום עם מעריציה בטוויטר, בעקבות פרסום הקליפ שלה לשיר "We'll Be The Stars". ב-8 ביוני, קרפנטר ביקרה ב-AOL Studios בניו יורק שם קידמה את הקלים "Eyes Wide Open", והודיעה שהוא יוקרן בבכורה בערוץ דיסני ולאחר מכן ב-Vevo ב-14 ביוני. היא שיתפה הצצה לקליפ באינסטגרם שלה. ב-14 באוגוסט קרפנטר הוציאה גרסה אקוסטית לשיר "Right Now". הגרסה האקוסטית כוללת עיבוד פשוט עם גיטריסט בלבד, המבוצעת על גג בניו יורק.

קרפנטר זכתה בפרס רדיו דיסני למוזיקה על הסינגל שלה "Can't Blame A Girl For Trying" בקטגוריית שיר הקראש הטוב ביותר.

## הרכב
השירים האהובים על קרפנטר מהאלבום שלה כוללים את "Eyes Wide Open", "Too Young" ו-"Two Young Hearts". היא כתבה את "Too Young", שהוא אחד השירים הראשונים שלה ובלדה. "Two Young Hearts" מתואר כשיר עוצמתי שמייצג אותה.

## ביקורות

בסקירת אלבום שנכתבה באתר "Headline Planet", נכתב כי האלבום מציג את יכולתה של קרפנטר לבטא פרסונה מוזיקלית ייחודית, תוך התמקדות בכנות הרגשית וברוח הצעירה שלה ולא רק ביכולת שירה טכנית. קולה של קרפנטר מתואר כמושך, ומפגין גם תמימות נעורים וגם רגש. בנוסף, צוין כי האלבום שם דגש על סיפור וחיבור רגשי על פני טכניות ווקאלית. הרצועות "Seamless", "Two Young Hearts" ו-"Best Thing I Got" זכו לשבחים על כך שהעצימו את המסר של קרפנטר תוך שהם מספקים לה מקום להביע את זהותה. הרצועות "Can't Blame a Girl for Trying" ו-"Darling I'm a Mess" מודגשים כשמייגן טריינור משתתפת בכתיבה שמתיישרת היטב עם הסגנון המוזיקלי של קרפנטר. הרצועה "Too Young" מודגשת כבלדה בולטת המדגישה אהבת נעורים ורגשות, המתארת את המיומנות הקולית והפגיעות הרגשית של קרפנטר. "We'll Be the Stars" ו-"Eyes Wide Open" מתוארים כרגעים חלשים יותר באלבום, בהיותם רצועות פופ גנריות יותר שאינן תופסות במלואן את האיכויות הייחודיות של קרפנטר. גם "Right Now" ו-"White Flag" נחשבים פחות מוצלחים, מכיוון שהם לא תופסים את הנקודות הרגשיות או המלודיות. הביקורת מציינת שאמנם האלבום אינו להיט מסחרי, אבל הוא מסמן את קרפנטר כאמנית גדולה בהתהוות בשל סירובה להתפשר על זהותה הצעירה ועל היושרה הרגשית.

## ביצועים במצעדים
האלבום הופיע לראשונה במקום ה-43 במצעד בילבורד 200. האלבום מכר כ-12,000 יחידות שקולות לאלבום בשבוע שהסתיים ב-19 באפריל 2015, לפי נילסן מיוזיק.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי בכורה מ-2015
קטגוריה:אלבומי סברינה קרפנטר
קטגוריה:אלבומים באנגלית
קטגוריה:אלבומי חברת הוליווד רקורדס
מוחמד אסמאעיל דרוויש

**מוחמד אסמאעיל דרוויש** (בערבית: **محمد اسماعيل درويش**. בתעתוק לעברית: **מחמד אסמאעיל דרויש**; מכונה: **אבו עומר חסן**) הוא ראש מועצת השורא של חמאס וחבר בהנהגת הארגון.

## ביוגרפיה
מוחמד איסמאעיל הוא בן לאב ממחנות הפליטים הפלסטיניים בלבנון ומתגורר בקטר.

הוא סלל אל דרכו בחמאס, כשהוא אינו מופיע בתקשורת וכמעט ואינו מוכר. עם השנים הוא עסק ובנה את האימפריה הכלכלית של הארגון ובכלל זה עסק גם בהעברות כספים מאיראן לחמאס וכן בהשקעות ברחבי העולם.

מעט אחרי פרוץ מלחמת חרבות ברזל החליף מוחמד אסמאעיל את אוסאמה מזיני כראש מועצת השורא של חמאס, לאחר שמזיני חוסל על ידי ישראל ברצועת עזה.

ביולי 2024 חוסל ראש הלשכה המדינית בחמאס אסמאעיל הנייה באיראן. בעקבות כך, התקיים הליך בחירות ולתפקיד מונה יחיא סינוואר. לפני ההכרזה, שמו של דרוויש עלה בתור מועמד אפשרי לתפקיד אף שלא היה מוכר קודם. לאחר שסינוואר נהרג על ידי לוחמי צה"ל ברפיח, לא מונה ראש לשכה חדש. במקום זאת, הוחלט על הקמת מועצת הנהגה שמורכבת מחמישה חברים.

בדצמבר 2024 פורסם כי דרוויש עומד בראש המועצה. חמאס הודיע בהצהרה רשמית כי דרוויש נפגש בראש משלחת של התנועה עם שר החוץ האיראני עבאס עראקצ'י. נוסף על כך, דווח כי ארבעת החברים האחרים במועצת ההנהגה החדשה הם ח'אלד משעל, זאהר ג'בארין, ח'ליל אל-חיה וניזאר עוודאללה.

## הערות שוליים

קטגוריה:חברי הלשכה המדינית של חמאס

קטגוריה:פוליטיקאים פלסטינים
מעלה עלי

שמאל|ממוזער|250px|המכתש הקטן ממעלה עלי

**מעלה עֵלי** הוא שביל תלול למדי העולה מקרקעית המכתש הקטן אל מצפה המכתש, שמעל פינתו הדרומית-מערבית של המכתש. המעלה מטפס בתוואי תלול ולעיתים מצוקי, בחלקו התחתון על קירות אבן חול צבעונית מתקופת הקרטיקון התחתון, ובחלקו העליון על מצוקי גיר מגיל הקנומן. מראש המעלה יש תצפית נוף על המכתש הקטן ופרצת הניקוז הצרה שלו ("שער אשמדאי"), וכן על חלק מן הערבה הצפונית, מלחת סדום והרי אדום ומואב. אל ראש המעלה מגיעה דרך עפר מכיוון כביש מעלה עקרבים, ואל תחתיתו מגיע שביל מסומן שראשיתו בפתח המכתש. המעלה נקבע כחלק משביל ישראל.

מעלה עלי נקרא על שמו של עלי בן צבי, שנפצע במהלך סיור של הפלמ"ח במכתש וחבריו סחבו אותו במעלה. לימים נהרג עלי בקרב בית קשת במלחמת השחרור והמעלה נקרא על שמו.

מעלה עלי מכונה גם "מעלה הגאולוגים". כינוי זה ניתן לו בשנות ה-50 של המאה ה-20, כאשר בוצע לאורכו מיפוי השכבות הגאולוגיות של המכתש.

## לקריאה נוספת
* מסלול טיול במעלה עלי באתר מדרשת ביחד ירוחם
* מסלול טיול במכתש הקטן ובמעלה עלי באתר טיולי
## הערות שוליים

קטגוריה:הנגב: תיירות
קטגוריה:שביל ישראל
קטגוריה:עלי בן-צבי
אלכסנדר חינצ'ין

**אלכסנדר חינצ'ין** (ברוסית: **Александр Яковлевич Хинчин**; 19 ביולי 1894 - 18 בנובמבר 1959) היה מתמטיקאי סובייטי ממוצא יהודי. הוא היה מומחה בתחום חשבון אינפיניטסימלי ותורת ההסתברות.
## קורות חיים
אלכסנדר חינצ'ין נולד בשנת 1894 בכפר קונדרובו, מחוז קלוגה למשפחה יהודית. אביו יעקב נולד באזור ויניצה עבד במפעל מקומי לייצור נייר כמהנדס. בהמשך הוא עבר למוסקבה וקודם לדרגת פרופסור, מומחה לטכנולוגיה עיבוד עץ ונייר.

בילדותו חינצ'ין עסק בכתיבת שירים ובשנים 1908–1914 יצאו לאור מספר אוספי שירים שכתב.

בשנת 1911 חינצ'ין החל ללמוד מתמטיקה באוניברסיטת מוסקבה והיה בין תלמידיו הראשונים של ניקולאי לוזין. הוא סיים את התואר בשנת 1916 והחל ללמד באיוואנובו. בשנת 1922 הוא חזר למוסקבה והחל לעבוד באוניברסיטה. בשנת 1927 הוא קיבל דרגת פרופסור. בשנת 1935 הוא קיבל תואר מקביל לסיום פוסט-דוקטורט ללא ביצוע עבודה ספציפית. בשנת 1939 חינצ'ין התקבל כחבר בהתכתבות לאקדמיה למדעים של ברית המועצות. בשנים 1943–1959 חינצ'ין היה ראש קתדרה באוניברסיטת מוסקבה.

על פעילותו לחינצ'ין הוענקו מספר עיטורים ופרס ברית המועצות בשנת 1941.

עבודות הראשונות של חינצ'ין היו בתחום חשבון אינפיניטסימלי ואנליזה ממשית. בהמשך הוא עבר לתורת ההסתברות ותורת המספרים. היו לו הישגים בחקר משפט הגבול המרכזי. ביחד עם אנדריי קולמוגורוב הוא חקר תהליך סטוכסטי.

חינצ'ין כתב 4 ספרים בתחום תורת ההסתברות, 3 ספרים בפיזיקה סטטיסטית ו-2 ספרים בתורת המספרים.

חינצ'ין נפטר בשנת 1959 במוסקבה ונטמן בבית העלמין דונסקויה החדש.

## קישורים חיצוניים
* ביוגרפיה ותיאור הישגיו 

קטגוריה:מדענים יהודים סובייטים
קטגוריה:מתמטיקאים יהודים
קטגוריה:מתמטיקאים רוסים
קטגוריה:בוגרי אוניברסיטת מוסקבה
קטגוריה:סגל אוניברסיטת מוסקבה
קטגוריה:מעוטרי עיטור לנין
קטגוריה:מעוטרי עיטור הדגל האדום של העמל
קטגוריה:מעוטרי עיטור אות הכבוד
קטגוריה:מחברי ספרי לימוד
קטגוריה:סובייטים שנולדו ב-1894
קטגוריה:סובייטים שנפטרו ב-1959
רז וברווז

**רז וברווז** (באנגלית: **Sarah & Duck**, "שרה וברווז") היא סדרת טלוויזיה מונפשת בריטית לילדים שנוצרה על ידי שרה גומס האריס.

הסדרה שודרה בבריטניה בשנת 2013 ב-CBeebies. בישראל הסדרה שודרה באותה שנה בערוץ לולי. לסדרה 3 עונות ו-120 פרקים באורך 5 דקות כל אחד.

## עלילה
רז היא ילדה בת 7 בעלת ברווז הגרה בכפר, בכל פרק הם יחקרו את סביבתם ויצאו להרפתקאות.

## דמויות
* **רז** (**Sarah**): ילדה בת 7, הדמות המרכזית בתוכנית.
* **ברווז** (**Duck**): ברווז מזן ברכייה זכר, חיית המחמד של רז.
* **גברת צעיף** (**Scarf Lady**): אישה קשישה, שכחנית.
* **ג'ון** (**John**): ילד ממוצא יפני, בעל בית עץ.
* **פלמינגו** (**Flamingo**): פלמינגו ורוד, חיית המחמד של ג'ון.
* **הבצלים** (**The Shallots**): חבורה של ארבעה בצלים ספיים, אף על פי שהם פקעות ופקעות לא זזות הם יכולים לזוז.

## מדבבים
הדיבוב העברי הופק על ידי אפרת אולמן ויורם שרתוק ובוים על ידי גבריאלה לואיס.

## קישורים חיצוניים
* 

* 

קטגוריה:סדרות טלוויזיה לילדים
קטגוריה:סדרות הנפשה בריטיות
קטגוריה:סדרות טלוויזיה בריטיות לילדים
קטגוריה:סדרות CBeebies
קטגוריה:ערוץ הופ!: תוכניות רכש
קטגוריה:ערוץ לולי: סדרות
קטגוריה:סדרות טלוויזיה בריטיות שעלו לשידור בשנות ה-2010
Trouble in Paradise

***Trouble in Paradise*** (בעברית: **צרות בגן עדן**) הוא אלבום האולפן השני של הזמרת האמריקאית קלואי. האלבום יצא לאור ב-9 באוגוסט 2024, בהוצאת חברות התקליטים פארקווד אנטרטיינמנט וקולומביה רקורדס.

## רקע והכרזה
קלואי הוציאה את אלבום הבכורה שלה, *[[In Pieces]]*, ב-31 במרץ 2023, היא יצאה לסיבוב ההופעות הבכורה שלה, "In Pieces Tour" לקידום האלבום. קלואי הכריזה על שם האלבום במהלך הופעתה בקואצ'לה ב-19 באפריל 2024. לאחר מספר חודשים אושר שהאלבום יכיל שיר עם אחותה של קלואי, האלי הנקרא "Want Me".

קלואי תיארה את האלבום כ"זריקת קיץ" ו"חגיגת ההתבגרות של להיות אישה וליהנות, לא לקחת את החיים יותר מדי ברצינות".

האלבום נוצר גם בהשראת התקופה שבה בילתה בסנט לוסיה, שם האלבום הוקלט בעיקר.

## סינגלים
"FYS" יצא לאור כסינגל המוביל מהאלבום ב-1 באפריל 2024.
 "Boy Bye" יצא לאור ב-12 באפריל 2024 כסינגל השני מהאלבום.

## רשימת רצועות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי 2024
קטגוריה:אלבומים באנגלית
קטגוריה:אלבומי חברת פארקווד אנטרטיינמנט
קטגוריה:אלבומי חברת קולומביה רקורדס
איסאק צידילקובסקי

**איסאק צידילקובסקי** (ברוסית: **Исаак Михайлович Цидильковский**; 21 במאי 1923 - 30 באוקטובר 2001) היה פיזיקאי סובייטי-רוסי ממוצא יהודי. הוא היה מומחה בתחום חקר מוליכות למחצה תוך שימוש בשיטות של פיזיקה ניסויית.
## קורות חיים
איסאק צידילקובסקי נולד בשנת 1923 בכפר רקיטנויה, מחוז קייב (אז בתחומי ברית המועצות כיום באוקראינה) למשפחה יהודית. 

לאחר סיום בית ספר, בשנת 1940, החל ללמוד הנדסה במכון הפוליטכני בקייב. לאחר פלישת נאצים לברית המועצות הוא התנדב לשורות הצבא האדום. במהלך המלחמה הוא נפצע מספר פעמים וסיים את הלחימה בעיר פראג. על השתתפות בלחימה הוא קיבל מספר עיטורים.

בשנת 1946 חזר לקייב והחל לימודי פיזיקה באוניברסיטת קייב אותה סיים בתחילת שנות ה-50. בשנת 1953 הוא התחיל לעבוד במכון למחקר במחצ'קלה. בהמלצת אברם יופה הוא עסק בחקר מוליכות למחצה.

בשנת 1957 עבר למכון חקר פיזיקה של מתכות של אקדמיה למדעים של ברית המועצות. בזמן שהוא עבד במכון הוא השלים לימודי תואר שלישי ופוסט דוקטורט.

בשנת 1987 התקבל כחבר בהתכתבות לאקדמיה למדעים. בשנת 1994 מעמדו שודרג לחבר בפועל.

על פעילותו המדעית הוענק לו פרס על שם יופה (1978), פרס על שם לומונוסוב (1994) ופרס ברית המועצות בשנת 1982.

פעילות של צידילקובסקי התרכזה בתחום חקר מוליכות למחצה. בין היתר הוא גילה באופן ניסויי תופעה שנחזתה באופן תאורטי על ידי ודים גורביץ'.

הוא כתב מעל ל-100 מאמרים ומספר ספרים. בהדרכתו בוצעו מספר עבודות תואר שלישי ופוסט-דוקטור. הוא היה חבר מערכת של כתבי עת שיצאו לאור ברוסיה/ברית המועצות ומחוץ לגבולותיהם.

צידילקובסקי נפטר בשנת 2001 ביקטרינבורג.

## קישורים חיצוניים
* ביוגרפיה ותיאור הישגיו 

קטגוריה:מדענים יהודים סובייטים
קטגוריה:פיזיקאים יהודים
קטגוריה:פיזיקאים רוסים
קטגוריה:יהודים חברי האקדמיה למדעים של ברית המועצות
קטגוריה:יהודים חברי האקדמיה הרוסית למדעים
קטגוריה:מעוטרי עיטור המלחמה הפטריוטית הגדולה
קטגוריה:מעוטרי הכוכב האדום
קטגוריה:סובייטים שנולדו ב-1923
קטגוריה:נפטרים ב-2001
זומזומים

**זומזומים** (בצרפתית: **Les Cotoons**) היא סדרת טלוויזיה מונפשת צרפתית-קנדית לילדים שהופקה על ידי חברות האנימציה Film En Stock ו-Zone 3 בהנפשה ממוחשבת.

הסדרה שודרה בצרפת ב-France 5 בשנת 2005. בישראל הסדרה שודרה בדיבוב לעברית בשנת 2009 בערוץ לולי. הסדרה בת עונה אחת ו-26 פרקים באורך 7 דקות.

## עלילה
הזומזומים הם קבוצה של ארבעה ילדים הלבושים כחיות, בכל פרק שתיים מהם יצאו למקומות שונים בעולם המצולמים בלייב אקשן כדי לגלות תשובה (העלילה של הסדרה דומה לזו של ההופסים).

## דמויות

* **טולי**: ילדה לבושה כדבורה.
* **בום**: ילד לבוש כאריה.
* **סנרה**: ילדה לבושה כזברה.
* **שווייצרי**: ילד לבוש כצפרדע.

שאר הדמויות הם האנשים שפוגשים הזומזומים.

## מדבבים
הדיבוב העברי הופק על ידי לי יפה ובוים על ידי אפרת קרצמן.

קטגוריה:סדרות טלוויזיה לילדים
קטגוריה:סדרות הנפשה צרפתיות
קטגוריה:סדרות הנפשה קנדיות
קטגוריה:סדרות טלוויזיה קנדיות לילדים
קטגוריה:ערוץ הופ!: תוכניות רכש
קטגוריה:ערוץ לולי: סדרות
קטגוריה:סדרות טלוויזיה צרפתיות שעלו לשידור בשנות ה-2000
קטגוריה:סדרות טלוויזיה קנדיות שעלו לשידור בשנות ה-2000
חוה גולנדר

**חוה גולנדר** היא פרופסור חברה בדימוס בחוג לסיעוד באוניברסיטת תל אביב וחברה פעילה בוועדות מדעיות שונות לקביעת מדיניות טיפול בקשישים בישראל. בעברה הייתה ראש החוג לסיעוד באוניברסיטת תל אביב וראש תוכנית המוסמך והדוקטורט.

## לימודים
גולדנר, בוגרת בית ספר לאחיות "הדסה" ירושלים, בעלת תואר בוגר בסיעוד של אוניברסיטת תל אביב, תואר מוסמך בסיעוד גריאטרי מאוניברסיטת דיוק שבארצות הברית. את השכלתה האנתרופולוגית רכשה בלימודי התואר השלישי באוניברסיטת תל אביב.

## קריירה מקצועית
גולנדר כיהנה כמפקחת קלינית מחוזית לתחום הזיקנה והמחלות הכרוניות בקהילה. בעלת ניסיון ממושך בהוראה ובמחקר בתחום הסיעוד הגריאטרי ומדיניות הטיפול בקשישים. שימשה עורכת ראשית של כתב העת גרונטולוגיה'. זוכת פרס בוסי למחקר מצטיין בתחום הגרונטולוגיה החברתית, האגודה הבינלאומית לגרונטולוגיה (2005). זכתה לתעודת הוקרה על מפעל חיים ממכון הרצג על תרומה משמעותית למען אוכלוסיית הזקנים במדינה.

גולנדר היא פרופסור חבר בדימוס בחוג לסיעוד באוניברסיטת תל אביב וחברה פעילה בוועדות מדעיות שונות לקביעת מדיניות טיפול בקשישים בישראל. שימשה כראש החוג לסיעוד באוניברסיטת תל אביב וראש תוכנית המוסמך והדוקטורט בחוג. ניהלה את מכון הרצג לחקר ההזדקנות והזקנה באוניברסיטת תל אביב. מכון הרצג מוביל ומקדם שורה של מחקרים הנוגעים להזדקנות וזיקנה. מחקרים הנוגעים לבריאות פיזית ובריאות נפשית, קידום בריאות, התמודדות והסתגלות בגיל המבוגר, רווחה ואיכות חיים לאורך טווח החיים, תהליכי הזדקנות קוגניטיביים ואמוציונאליים, זיקנה בחברה, מחלות בזיקנה, דמנציה, קשיי טיפול באוכלוסיות זקנות, אירועי חיים טראומתיים והשפעות ארוכות טווח של השואה. מטרות נוספות של המכון כוללות הפצת עניין וידע גרונטולוגי באקדמיה ובקהילה, עידוד חוקרי הזדקנות וזיקנה במגוון דיסציפלינות, וכן קיום קשרים עם קובעי מדיניות ומקבלי החלטות בתחומים הקשורים בהזדקנות וזיקנה. פרסמה מאמרים רבים והשקיעה בהעלאת המודעות למיוחדות בזקנה ותופעות גילנות.

### תחומי מחקר
* סיעוד גריאטרי
* לחיות עם מחלה כרונית
* דמנציה
* היסטוריה של הזיקנה והסיעוד בישראל
* מדיניות בריאות לקשישים ולחולים כרוניים.

### פרסומים נבחרים
* גולנדר חוה (1995) "לחיות על קו הקץ: עולמם של קשישים במחלקה סיעודית". ירושלים: הוצאת מאגנס.
* גולנדר חוה ובריק יצחק (2005) "שליחות של חסד ואחוות אחים: סיפורו של מלבן-ג'וינט בישראל 1949–1975". ירושלים: הוצאת אשל.
* גולנדר חוה ובריק יצחק (2003) התפתחות השירותים לזקנים בישראל – מבט היסטורי. 17–61 בתוך: ארנולד רוזין (עורך) "הזדקנות וזיקנה בישראל". ירושלים: הוצאת אשל.
* גולנדר חוה ולוי שרה (2010) הוראת הסיעוד הגריאטרי לאחיות ולאחים ברמות ההכשרה השונות: צרכים, מגמות, הישגים ותובנות. "גרונטולוגיה". לז (1): 85–102.
* אלון שרה, גולנדר חוה וכרמל שרה (2013) השלכות הגילנות על הפרט המזדקן בזירה החברתית, הבריאותית והתעסוקתית. 67–93. בתוך: ישראל דורון (עורך) "גילנות בחברה הישראלית: הבנייה חברתית של הזיקנה בישראל". ירושלים. מכון ון ליר והוצאת הקיבוץ המאוחד.

* Golander, H., & Raz, A. (1996). The mask of dementia: Images of “demented residents” in a nursing home. "Aging and Society", 16(5), 26


## הערות שוליים

קטגוריה:סגל אוניברסיטת תל אביב: בית הספר למקצועות הבריאות
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:בעלות תואר דוקטור מאוניברסיטת תל אביב
קטגוריה:בעלי תואר דוקטור מאוניברסיטת תל אביב
קטגוריה:בוגרות אוניברסיטת דיוק
קטגוריה:בוגרי אוניברסיטת דיוק
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20
אתלטיקה באולימפיאדת פריז (2024) - קרב 10

תחרויות קרב 10 באולימפיאדת פריז התקיימו בין התאריכים 2–3 באוגוסט 2024 בפריז, צרפת.

## לוח זמנים
התחרויות התפרסו על פני יומיים רצופים - 5 תחרויות בכל יום.

## שיאים
כל השיאים נכונים למועד פתיחת התחרויות

## תוצאות

### ריצת 100 מטר
התחרויות החלו ב-2 באוגוסט בשעה 10:05.

מהירות הרוח: מקצה 1: +0.9 מטר/שנייה; מקצה 2: +1.4 מטר/שנייה; מקצה 3: +0.8 מטר/שנייה.

### קפיצה לרוחק

### הדיפת כדור ברזל

### קפיצה לגובה

### ריצת 400 מטר

### ריצת 110 מטר משוכות

### זריקת דיסקוס

### קפיצה במוט

### הטלת כידון

### ריצת 1500 מטר

## תוצאות סופיות

## קישורים חיצוניים

## הערות שוליים

קטגוריה:אתלטיקה באולימפיאדת פריז (2024)
קטגוריה:ענפי ספורט באולימפיאדת פריז (2024)
ודים גורביץ'

**ודים גורביץ**' (ברוסית: **Вадим Львович Гуревич**; 4 ביוני 1934 - 19 בדצמבר 2021) היה פיזיקאי סובייטי-רוסי ממוצא יהודי. הוא היה מומחה בתחום חקר מוליכות למחצה.
## קורות חיים
ודים גורביץ' נולד בשנת 1934 בלנינגרד למשפחה יהודית. סבו עמנואל גורביץ' היה מהפכן, חבר של נרודנאיה ווליה. הוא התגורר שנים רבות בפריז וחזר לרוסיה בשנת 1917. אביו של ודים היה לב גורביץ', פרופסור לפיזיקה. בשנת 1951 במהלך המאבק נגד קוסמופוליטיות הוא פוטר מאוניברסיטה בה עבד, אך בעזרת הנהלת האוניברסיטה בנו ודים נותר בין הסטודנטים.

לאחר סיום בית ספר גורביץ' למד באוניברסיטת לנינגרד וסיים פקולטה לפיזיקה בשנת 1956. הוא התחיל לעבוד במכון לחקר מוליכי למחצה של אקדמיה למדעים של ברית המועצות. בשנת 1960 הוא סיים לימודי תואר שלישי ובשנת 1965 לימודי פוסט דוקטורט. הוא הקים מעבדה לחקר מולכי מחצה ובשנת 1972 ביחד עם עובדיו עבר למכון לפיזיקה וטכנולוגיה על שם יופה בה היה מנהל מחלקה.

במקביל לעבודה מחקרית לימד במכון הפוליטכני ובשנים 1984–1991 כיהן בדרגת פרופסור.

בשנת 2000 הוא נבחר לחבר בהתכתבות של האקדמיה הרוסית למדעים.

גורביץ' היה מומחה לפיזיקה של חומר מעובה וחקר מוליכי למחצה. הוא חזה באופן תאורתי תופעה שבהמשך התגלתה בניסוי שעשה איסאק צידילקובסקי.

בשנת 1974 הוענק לו פרס ברית המועצות.

גורביץ' נפטר בשנת 2021 בסנקט פטרבורג.

## קישורים חיצוניים
* ביוגרפיה ותיאור הישגיו 

קטגוריה:מדענים יהודים סובייטים
קטגוריה:פיזיקאים יהודים
קטגוריה:פיזיקאים רוסים
קטגוריה:יהודים חברי האקדמיה הרוסית למדעים
קטגוריה:סובייטים שנולדו ב-1934
קטגוריה:רוסים שנפטרו ב-2021
יהונתן וייס

**יהונתן וייס** הוא עיתונאי, מבזקן ועורך בחדשות 14. 

## ביוגרפיה

ב-9 בדצמבר 2022, מונה וייס לתפקיד כתב חרדים ודתות בחדשות 14. בהמשך הקריירה העיתונאית שלו, החל וייס להגיש מבזקי חדשות בערוץ עכשיו 14, ולערוך רצועות שידור בעבור הערוץ.

לאחר עזיבת משה הרוש את ערוץ 14 החל לערוך את מהדורת החדשות המרכזית של עכשיו 14.

במהלך שידור מחאות נגד ממשלת ישראל השלושים ושבע הותקף וייס כמו שאר כתבי הערוץ על ידי מפגינים, עקב היותו כתב חדשות 14. 

וייס מסקר את הנושא האמוני מנקודת מבט יהודית ושמרנית.

## חיים אישיים

וייס מנהל אורח חיים דתי ומתגורר בביתר עילית.

## קישורים חיצוניים

*
*
*	

## הערות שוליים

	
קטגוריה:אנשי טלוויזיה ישראלים
קטגוריה:סגל עכשיו 14
קטגוריה:עיתונאים ישראלים
קטגוריה:ביתר עילית: אישים
קטגוריה:ישראלים שנולדו במאה ה-20
ניקול טרוסמן

**ניקול טרוסמן** (נולדה ב-3 ביוני 1998) היא טניסאית שולחן, שזכתה 7 פעמים באליפות ישראל. היא מייצגת את ישראל בתחרויות בינלאומיות וזכתה במספר מדליות באליפויות אירופה.

## ביוגרפיה
ניקול טרוסמן נולדה וגדלה בקריית ים, והחלה לשחק טניס שולחן בגיל צעיר. היא התאמנה ושיחקה במועדון המקומי.

טרוסמן השתתפה במספר תחרויות בינלאומיות והצליחה לזכות בהישגים מרשימים. בין הישגיה ניתן למנות את השתתפותה באליפויות אירופה, שם זכתה במספר מדליות. בשנת 2022 היא הייתה שותפה לזכייה במדליית הארד באליפות אירופה לקבוצות שנערכה בספרד, מה שהיווה נקודת שיא בקריירה שלה.

בישראל זכתה ניקול במספר אליפויות ישראל בטניס שולחן, ובכך ביססה את מעמדה כאחת השחקניות הבכירות בארץ. היא השתתפה במגוון תחרויות בארץ וזכתה במספר רב של מדליות.

## חיים אישיים
טרוסמן היא סטודנטית ב, בה היא לומדת במסלול מיוחד לספורטאים מצטיינים. בנוסף לפעילותה כספורטאית, היא משקיעה מזמנה גם בפעילויות התנדבות בקהילה המקומית.

## הישגים ותארים

## הערות שוליים

קטגוריה:שחקניות טניס שולחן ישראליות
קטגוריה:ספורטאיות ישראליות באולימפיאדת הנוער
קטגוריה:אלופות ישראל בטניס שולחן
קטגוריה:קריית ים: אישים
קטגוריה:ישראליות שנולדו ב-1998
מונטגרוטו טרמה

**מונטגרוטו טרמה** (בוונטית: **Montegròtol**) היא קומונה במחוז פדובה במחוז ונטו האיטלקי, הממוקמת כ-45 קילומטרים ממערב לוונציה, וכ-11 קילומטרים מדרום מערב לפדובה.

מונטגרוטו טרמה הוא אתר ספא, חלק מספא טרמה יוגני . בקרבת מקום נמצאות גבעות יוגני. המקום ידוע במרחצאות חמים עוד מהתקופה הרומית. במרכז הכפר נמצאת קתדרלת Duomo dei Santi Pietro ed Eliseo שנבנתה באמצע המאה ה-20 על גבי מבנה רומי עתיק.

מלון טרמה מילפיני, המחזיק שיא גינס בהכילו את הבריכה העמוקה בעולם, ממוקם במונטגרוטו טרמה.

## ערים תאומות
* 
* 
* 
* 
* , ארצות הברית
* 
* 

## קישורים חיצוניים

* 

## הערות שוליים

קטגוריה:ונטו: ערים
חורבת שורה

**חורבת שורה** היא אתר ארכאולוגי ובו שרידי יישוב יהודי שכלל בית כנסת מפואר. חורבת שורה נמצאת מזרחית לאזור התעשייה של חצור הגלילית. אף על פי שהאתר עצמו לא היה מוכר וידוע ממקורות היסטוריים יהודים, על פי המסורת, זה המקום בו ישבו האחים של יוסף לדון את יוסף ולהורידו לבור.

## היסטוריה
חפירה ארכאולוגית מסודרת נערכה באתר רק בשנת 1983, זאת על אף שכבר משנת 1920 בערך היה ידוע קיומו של בית כנסת מפואר, לאחר עבודות פיתוח באתר. בשנת 1921 שולב בקיר ביתה של משפחת לוי מראש פינה חלק ממשקוף אבן ובו עיטור של זר ודמות של בע"ח. חלק אחר של המשקוף נמצא בשימוש משני בטחנת קמח על גדת הירדן. בשנת 1942 היה דיווח של הארכאולוג אלעזר ליפא סוקניק על אבן שנמצאה באתר עליה כתובת בשפה הארמית ובה דברי תודה לתורמים של הקמת בית הכנסת. האבן נעלמה ולא נמצאה. בשנת 1979 דיווח הארכאולוג יוסי סטפנסקי על עמוד אבן יוצא דופן, עליו חקוקה בכל צד מנורת שבעת קנים. האבן הזו נמצאת בחצר בית הנשיא בירושלים. בשנת 1983 נערכה בחורבת שורה חפירה ארכאולוגית מסודרת וזאת אחרי שנים של חפירות שוד שבוצעו במקום.

## ארכאולוגיה
במסגרת החפירה הארכאולוגית שבוצעה בחורבת שורה, נתגלו שרידי יישוב יהודי מהתקופה הרומית, שהתפרש על שטח של ארבעים דונם. במרכז היישוב עמד בית כנסת מפואר שנבנה עם אבני גזית שחלקן היו מעוטרות. כמו כן נחשפו בשטח היישוב שרידי קירות, עמודי תמך מאבני גוויל גדולות, יסודות של מבני מגורים ושתי בריכות מים. ליד היישוב ממערב וממזרח התגלו שרידי דרכים עתיקות שכנראה היו הסתעפויות של הדרך העתיקה ממצרים לסוריה. האתר היה מיושב מהתקופה הרומית ועד הכיבוש הערבי של ארץ ישראל.

## ממצאים
הממצאים באתר כוללים שברי חרסים המתוארכים החל מהתקופה הרומית, המאה הראשונה לספירה ועד למאה השביעית לספירה ולתקופה הממלוכית. בניית בית הכנסת מתוארכת למאה השלישית או הרביעית לספירה והוא היה בשימוש עד המאה השישית או השביעית לספירה. רצפת בית הכנסת הייתה מרוצפת, שולבו בו ספסלי אבן כמו גם פריטי בנייה ברמת גימור גבוהה. בתקופה הממלוכית נראה שבית הכנסת הפך למבנה מגורים, דבר שפגע במבנה עצמו. בבנייה של בית הכנסת שולבו אבנים מעוטרות. בין העיטורים הרבים: בסיס אבן שעוטר במגן דוד, עמוד אבן שעל כל צד שלו חקוקה מנורת שבעת הקנים, ומשקוף שהיה מעוטר בזר ודמויות של בעלי חיים.

המטבעות שנתגלו בחורבת שורה הן מהתקופה הביזנטית.

## קישורים חיצוניים
* שורה באתר בתי הכנסת של הקתדרה ע”ש בורנבלום לחקר א”י

## הערות שוליים

קטגוריה:ארץ ישראל: בתי כנסת עתיקים
קטגוריה:ארכאולוגיה של ארץ ישראל
קטגוריה:יישובים יהודיים בארץ ישראל בתקופת בית שני
קטגוריה:הגליל העליון
קטגוריה:הגליל העליון: אתרים ארכאולוגיים
קטגוריה:הגליל העליון: היסטוריה
חוליית חיסול

ממוזער| חיילים איטלקים יורים בבני ערובה סלובניים. 31 ביולי 1942
**חוליית חיסול** היא קבוצה חמושה המבצעת הוצאות להורג ללא משפט, מעשי טבח או היעלמויות כפויה של אנשים למטרות דיכוי פוליטי, רצח עם, טיהור אתני או פעילות טרור שמבוצעת על ידי כוחות מורדים.

חוליות חיסול פועלות לעיתים רבות בתמיכה של רשויות ממשלתיות, כאמצעי לחיסול אופוזיציה ללא אחריות ישירה, אם כי הן עשויות לפעול גם באופן עצמאי. חוליות המוות ידועות לשמצה בשימוש שלהן בטקטיקות אכזריות שנועדו להפיץ פחד, ולדכא התנגדות בקרב אוכלוסייה מסוימת.

במקרים מסוימים, חוליות החיסול מורכבות מאנשי צבא, שוטרים או אזרחים מאומנים היטב.

לעיתים רבות חוליית החיסול מבצעת גם מעשי אלימות אחרים, כמו אונס, עינויים, הצתות או הפצצות, בנוסף למעשי הרצח.

## מאפיינים ושיטות
השיטות של חוליות החיסול מאופיינות באלימות קיצונית, והן כוללות לרוב ביצוע:
* התנקשויות - חיסול ממוקד של מנהיגים פוליטיים, פעילים, עיתונאים ואישים אחרים הנחשבים לאיום.
* היעלמות כפויה - חטיפת אנשים שלעולם לא יחזרו, ואשר לעיתים רבות מעונים ונרצחים בסתר.
* מעשי טבח - מסעות הרג רחבי היקף שמטרתם להטיל אימה על קהילות או קבוצות אתניות.
* עינויים - גרימת כאב וסבל קשים במטרה לחלץ מידע, להעניש או להפחיד.

## דוגמאות בולטות
* חוליות החיסול שפעלו במהלך מלחמת האזרחים באל סלוודור היו אחראיות לביצוע מעשי זוועה רבים, כולל רצח הארכיבישוף אוסקר רומרו ב-1980.
* במהלך תקופת "המלחמה המלוכלכת" בארגנטינה, בין השנים 1976 עד 1983, חוליות החיסול של החונטה הצבאית היו מעורבות בהיעלמות כפויה וברצח של בסביבות 30,000 בני אדם.
* מיליציות האינטרהאמווה ברואנדה, אשר זכו בגיבוי של ממשלת ההוטו, היו המבצעים העיקריים של רצח העם ברואנדה שבמהלכו נרצחו בין אפריל ליולי 1994 בין 500,000 עד 1,000,000 מאוכלוסיית הטוטסי, הטווה וההוטו.
* חוליות חיסול היו נפוצות במהלך מלחמת האזרחים בלבנון בין השנים 1975 עד 1990. ארגון חזבאללה השתמש גם כן לאורך השנים בחוליות חיסול.
* בין 1933 ל-1945, גרמניה הנאצית, תחת הנהגתו של אדולף היטלר, השתמשה לעיתים רבות בחוליות חיסול להשגת מטרותיה. בשנת 1934 היטלר הוציא לפעול את "ליל הסכינים הארוכות", במסגרתו היטלר הורה לבצע מסע רציחות נגד בכירי ארגון האס אה. לאחר הפלישה לברית המועצות ב-1941, גרמניה הנאצית שלחה ארבעה חוליות חיסול של האיינזצגרופן שהתקדמו אחרי הצבא הפולש (ולעיתים השתתפו בלחימה) בחזית המזרחית, וביצעו מעשי רצח של יהודים, פולנים, וקומוניסטים רוסים. חוליות החיסול הללו אילצו את הקורבנות, כולל נשים וילדים, לחפור את הקברים של עצמם, ולאחר מכן ירו בהם, וכמו גם הם השתמשו במשאיות גז על מנת לבצע הרג המוני. לפי ההערכות חוליות החיסול הללו הרגו בין השנים 1941 ל-1944 כ-7.4 מיליון אזרחים סובייטים, 1.3 מיליון יהודים, מתנגדים פוליטיים, פולנים, שבויי מלחמה ורומנים.

## ראו גם
* מחוץ לחוק (משפט)
* התנקשות
* לקיחת החוק לידיים

## הערות שוליים

קטגוריה:רצח עם
קטגוריה:פגיעה בזכויות האדם
קטגוריה:טקטיקות בטרור
קטגוריה:לחימה בטרור
קטגוריה:רדיפות פוליטיות
קטגוריה:ביטחון לאומי
שיפראגה

**שיפראגה** (בסרבית קירילית: **Шипраге**) הוא יישוב במחוז קוטר וארוש, ברפובליקה סרפסקה שבבוסניה והרצגובינה. התושבים הראשונים שמתועדים ביישוב חיו במאה ה-4.

המעמד האדמיניסטרטיבי של יישוב זה השתנה - מלהיות קהילה מקומית הפכה לעירייה במחוז קוטר וארוש, אך בשנות ה-50 הוחזר למעמד של קהילה מקומית.

## מקור השם
שם היישוב נגזר ממשפחת האצולה ביי שיפראגה. לא ברור אם אבותיהם היו אוכלוסייה מקומית או שהיגרו לאזור ורכשו נכסים נרחבים בעמק נהר ורבניה ויובליו.

## גאוגרפיה
באזור שיפראגה וסביבתו שורר אקלים יבשתי. היא ממוקמת על נהר ורבניה, בקו הדרום-מזרחי העליון של באניה לוקה (כ-60 ק"מ) ושל קוטר וארוש (30 ק"מ) והמרכז הוא חלק מהקהילה המקומית. שיפראגה נמצאת בעמק ארוך בין כמה רכסי הרים: צפון-מזרח שיפראג'קו ברדו (גבעת שיפראגה) עם פסגת גלאוויץ', 950 מ', דרום: יסיק (769 מ'), דרום-מזרח של מתחם שהינובינה-סטרז'בניצה (848 מ'), מערב: רדוהובה (פסגה: קאפא, 950 מ') וצפון-מערב: בורצ'יצ'י (799 מ') עם הרסטיק.

היישוב משתרע על כשלושה ק"מ אורך ושני ק"מ רוחב. הוא עשיר במקורות מי שתייה.

בעמק שיפראגה ובמדרונות הסובבים אותו משתרעים שטחים של קרקע חקלאית, עם רצועות של יערות מעורבים של עצים נשירים ומחטניים (אשוח, אשוחית, אורן לבן ואורן שחור) ויערות מעורבים של עצי אשור וקרנית. באקוסיסטמות אלו מצויים חיות גדולות וקטנות כמו: דוב, חזיר בר, זאב, שועל, ארנב, קיפוד וכו'
## היסטוריה
היישוב הראשון באזור מתוארך לתקופה הנאוליתית. אזור זה היה מיושב אז על ידי שבט אילירי של מייזאייס, ובמאה ה-4 לפני הספירה גרו שם קלטים.

ישנם כמה אתרים מהתקופה הרומית בשיפראגה, בפי הנהר קרקבניצה התגלו שרידי בזיליקה נוצרית מוקדמת (מתוארך למאה 5-3). הרשומות הארכאולוגיות מאשרות את קיומו של יישוב רומי במקום זה, בעוד שהסטצ'ק מתוארכים למאה ה-12.

במהלך מלחמת העולם השנייה, שיפראגה הייתה מעוז של הפרטיזנים, ומקום של בית החולים של הדיוויזיה ה-12 (בגאורג דמיץ'), ששירת את הקורפוס ה-5 שלה. באזור שיפראגה, בתחילת המלחמה, היו כמה יחידות פרטיזניות מקומיות שהוכללו לאחר מכן בכוחות גדולים יותר. ב-6 בינואר 1944, הגרמנים פרצו דרך קווי ההגנה הפרטיזנים באזור רסקשצ'ה בין הכפרים סטופן וקרלה, למוחרת נכנסו למרכז שיפראגה, שם נשארו עד 15 בינואר 1944.

העיר הופצצה והותקפה על ידי גרמנים וצ'טניקים, כולל יחידות של דראז'ה מיכאילוביץ'.

### מלחמת בוסניה
במהלך מלחמת בוסניה כוחות המשטרה והצבא של סרביה הבוסנית הרסו את הכפרים הבוסניים הסובבים, במיוחד אלו במעלה הזרם לאורך ורבניה עד קרושבו ברדו, וכן את הכפרים הבוסניים והקרואטים במורד הזרם עד באניה לוקה, ובמרכז בוסניה כולו.

אחד מ-18 המחנות לעצורים בוסניים ממחוז קוטר וארוש היה בתחנת המשטרה (מופ) בשיפראגה. 

לאחר 1996, רוב הכפרים הבוסניים שוקמו חלקית בזכות ממשלת לוקסמבורג וחיילי הגדוד BELUGA במסגרת משימת כוח הייצוב. רק המסגד באזור הרחב חודש. במהלך המלחמה, נבנתה כנסייה אורתודוקסית במרכז הכפר, במקום שבו עמדה בעבר "בית היערנות" ומקום מושב המנהל המקומי לשעבר.

## התפלגות אוכלוסייה

* 1931. ו-1953. : עיריית שיפראגה. 
** אזור שיפראגה

## קישורים חיצוניים

## הערות שוליים

קטגוריה:רפובליקה סרפסקה: יישובים
זאבי הים

**זאבי החוף** (באנגלית: **The Sea Wolves**) הוא סרט מלחמה וריגול משנת 1980 בבימויו של ארתור ו. מקלאגן , עם גרגורי פק, דייוויד ניבן, רוג'ר מור, טרוור הווארד וברברה קלרמן  בתפקידים הראשיים.

התסריט מבוסס על הספר Boarding Party של ג'יימס ליסור  (1978) והוא מתאר את מבצע קריק להטבעת ספינת סוחר גרמנית בנמל בגואה ששמשה כתחנת שידור לצוללת גרמנית שעסקה בהטבעת ספינות סוחר באוקיינוס ההודי במלחמת העולם השנייה. עד לפרסום הספר הפרשה הזאת הייתה סודית.

הסרט צולם בגואה. נעימת קונצ'רטו ורשה מופיעה לאורך הסרט בצורות שונות.

## תקציר העלילה
גואה 1943, אניות סוחר בריטיות רבות מוטבעות על ידי צוללת גרמנית באוקיינוס ההודי. בנמל מורמוגאו  עוגנות שלוש ספינות מסחר גרמניות שנעצרו עם פרוץ המלחמה. קפטן יוג'י קרוסלי (פטריק מקני) ראש מנהלת המבצעים המיוחדים בהודו חושד כי המידע של מרגלים מקומיים מועבר לצוללת בעזרת משדר שנמצא על האנייה "ארנפלס" (Ehrenfels) אבל קשה לפגוע בה בגלל שפורטוגל היא מדינה נייטרלית וזה יסבך את קשרי החוץ של בריטניה.

הנרי פיו (גרגורי פק) וגאבין סטיוארט (רוג'ר מור) מוזמנים לפגישה עם הקפטן וזה מסביר להם את חומרת הבעיה. הם מציעים את שירתם של אנשי "יחידת הסוסים הקלים של קולקטה", לוחמים מבוגרים בפנסיה שהם יבצעו את הפעולה בסודיות כאזרחים.

סטיוארט מתחבר לאישה יפה ומסתורית, אגנס קרומוול (ברברה קלרמן), ומתחיל ביניהם רומן. בינתיים הם מחסלים את המרגל הגרמני המכונה "טרומפטה" (חצוצרה) ושבים לקולקטה שם הם מגייסים כעשרים מתנדבים לפעולה הסודית.

הם רוכשים נשק: מוקשי עלוקה, רובים ועוד, משתלטים בשקט על ספינה קטנה ושטים בה עד קוצ'ין שם הם נפגשים עם יתר הלוחמים שהגיעו ברכבת.

באותו זמן פועלים בגואה סטיוארט וקרטרייט (טרוור הווארד) ובעזרת כסף הם "מארגנים" נשף גדול לצוות "ארנפלס" כולל כניסה חופשית לבית בושת סמוך. על האוניה נשאר צוות מצומצם.

המרגלת קרומוול מחסלת בדקירה את קרטרייט אך מחוסלת לבסוף על ידי סטיוארט.

הלוחמים מצמידים מוקשים לאנפלס ועולים כדי לתפוס את המשדר. מתפתח קרב יריות בו נהרגים מספר גרמנים ונפצעים חלק מן התוקפים. המשדר מושמד והלוחמים מתפנים במהירות. האוניה עולה באש ומתפוצצת והצוות קופץ לים. באי הנשף מתבוננים בהשתאות במחזה הזה. (במציאות - הגרמנים הטביעו בעצמם את שלושת הספינות).

מפקד הצוללת הגרמנית ממתין לשווא לקבלת מידע על הספינה הבאה שעליו להטביע...

## צוות השחקנים

## קישורים חיצוניים

* קדימון לזאבי הים, באתר יוטיוב

קטגוריה:סרטי 1980
קטגוריה:סרטים בריטיים
קטגוריה:סרטים באנגלית
קטגוריה:סרטי ריגול
קטגוריה:סרטי מלחמת העולם השנייה
קטגוריה:סרטים מבוססי ספרים
קטגוריה:סרטי גרגורי פק
קטגוריה:סרטים בריטיים המבוססים על סיפור אמיתי
קטגוריה:סרטי פרמאונט
המרכז לניהול משברים לאומיים

**המרכז לניהול משברים לאומיים** (בראשי תיבות: **המנ"ל**) הוא מרכז שליטה ובקרה לשעת חירום של ממשלת ישראל הנמצא בהרי ירושלים. המרכז פועל תחת המטה לביטחון לאומי ומשרד ראש הממשלה.

## היסטוריה
בשנת 2002 הורה ראש הממשלה אריאל שרון על הקמת בונקר תת-קרקעי בירושלים בו ישהו ראשי המדינה במצב חירום. המזכיר הצבאי של ראש הממשלה האלוף יואב גלנט תכנן את פנים המבנה.
בשנת 2007 אישרה הממשלה בראשות אהוד אולמרט, תוכנית מבנה חדשה כחלק מיישום המלצות ועדת וינוגרד לבדיקת אירועי מלחמת לבנון השנייה שתקפה את היעדר התיאום בין הדרג המדיני לצבא. בהחלטת הממשלה סוכם כי המטה לביטחון לאומי ינהלו ויפעילו באופן שוטף ובמהלך השנים הועברה האחריות ממשרד ראש הממשלה למשרד שר הביטחון לתקופה קצרה. הבונקר נחנך בשנת 2011.

המיזם התת-קרקעי הורחב עד למרכז העיר, מתחת לקריית הממשלה ובשנת 2009 קושר אליו מעון ראש הממשלה פרויקט אלמוג שנבנה בלב העיר.

עלות בניית המיזם והחציבה המסווגת הוערכה במיליארדי שקלים בשל עומק החפירה, המערכות שהורכבו והליך בבנייה הממושך. עיתונאים שונים מתחו ביקורת על העלות הגבוהה.

## פעילות
הבונקר הממשלתי בהרי ירושלים נבנה במטרה לאפשר הפרדה בניהול השוטף בין הממשלה לגורמי הצבא שנמצאים במוצב הפיקוד העליון ב בתל אביב.
המתחם נבנה באופן תת-קרקעי בעומק של עשרות מטרים, במטרה לעמוד במתקפות שונות בהם תקיפה אווירית, רעידת אדמה, התקפה בנשק כימי או נשק ביולוגי וכימי. מערכות השליטה ממוגנות כנגד מתקפות סייבר.

מרכז השליטה כולל חדרי ישיבות, משרדים ולשכות לשרים ובכירי הממשלה ואולמות. כמו כן, נבנו תשתיות לשהות ארוכת טווח בהן חדרי אוכל וחדרי שינה לשעת חירום.
מערכות שליטה ממוחשבות מאפשרות הצגת נתונים משטח הלחימה ושיתוף פעולה עם כל גורמי הביטחון.

ממשלת ישראל התכנסה מספר פעמים מאז הקמתו בקבינט גם בעת שגרה.

המתחם הושמש בעקבות איומי תקיפה מצד איראניים בעקבות ההתנקשות באסמאעיל הנייה במהלך מלחמת חרבות ברזל.

בזמן מתקפת הטילים הנרחבת של איראן על ישראל ב-1 באוקטובר 2024, ראש הממשלה בנימין נתניהו שהה במתחם וכינס בו את הקבינט המדיני-ביטחוני כאשר שר הביטחון וראשי הצבא שהו ב"בור" בקריה.

המתחם שימש את ממשלת ישראל במבצע עם כלביא.

## ראו גם
*מוצב הפיקוד העליון
*מרכז הפיקוד הצבאי הלאומי
*המרכז הלאומי לניהול הגנת הפדרציה הרוסית

## קישורים חיצוניים
*
* 
* המרכז לניהול משברים לאומיים (מנ"ל), החלטת ממשלה, 16 באוגוסט 2007
* 
* 

## הערות שוליים

קטגוריה:בונקרים
קטגוריה:בסיסי פיקוד ושליטה
קטגוריה:מבנים לשעת חירום
קטגוריה:ישראל: חירום
מרוואן קנזארי

**מרוואן קנזארי** (בהולנדית: **Marwan Kenzari**; בערבית: **مروان كنزاري**; נולד ב-16 בינואר 1983) הוא שחקן הולנדי ממוצא תוניסאי.

כיכב בסרטים אלאדין (2019), משמר האלמוות (2020) ובלאק אדם (2022), אשר זיכו אותו בהכרה בין־לאומית.

## ביוגרפיה
### ראשית חייו
קנזארי נולד ב-16 בינואר 1983 בהאג שבהולנד, למשפחה ממוצא תוניסאי. אביו היה פועל בניין, ואמו הייתה עקרת בית. בשנת 2009, קנזארי סיים את לימודיו באקדמיה לאמנויות דרמטיות במאסטריכט. לאחר סיום הלימודים, הוא הצטרף לקבוצת התיאטרון של אמסטרדם, מה שאפשר לו לסייר במוסקבה, לונדון, וינה וניו יורק עם הקבוצה.

קנזארי דובר הולנדית, צרפתית, ערבית ואנגלית. 

## קריירה
קנזארי שיחק בסרטים ובסדרות טלוויזיה בשפת האם שלו, הולנדית מאז 2008.

ב-2016, הופיע בסרטים באנגלית "Collide", "בן חור" ו-"The Promise", מה שהביא לכך שהוליווד ריפורטר רשם אותו ברשימת "15 כישרונות הפריצה הבינלאומיים של 2016".

בשנת 2019, קנזארי גילם את הנבל ג'פאר בעיבוד הלייב אקשן של דיסני ל"אלאדין". הוא זכה להכרה בינלאומית לאחר שגילם את התפקיד בתקשורת המרכזית והעניק לו את הכינוי "ג'אפר הלוהט".

ביולי 2020, הופיע קנזארי ב"משמר האלמוות" כאחד מגיבורי הסרט.

בפברואר 2021, לוהק קנזארי לגלם את ישמעאל גרגור/סאבאק בסרט "בלאק אדם" משנת 2022.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה הולנדים
קטגוריה:בוגרי בתי ספר למשחק
קטגוריה:הולנדים ממוצא תוניסאי
קטגוריה:הולנדים שנולדו ב-1983
דדבן יוסוף

**דדבן יוסוף** (נולד ב-9 באפריל 2000) הוא יזם ומשקיע בתחום הקריפטו מעיראק. בזכות השקעותיו החכמות והראשוניות בביטקוין, הוא הפך לביליארדר הצעיר ביותר בשווייץ. בנובמבר 2021, נבחר יוסוף לרשימת 30 מתחת ל-30 של פורבס.

## ראשית חייו
יוסוף נולד ב-9 באפריל 2000 בעיר זכו שבכורדיסטן העיראקית. אביו, שהיה חלק מכוחות הפשמרגה, ברח לשווייץ עוד לפני שנולד. שלוש שנים לאחר מכן, אמו עזבה את עיראק יחד עם שלושת ילדיה. כבר בילדותו, יוסוף גילה עניין בתחום הפיננסים, בעיקר בתחום הביטקוין ומעברי הכספים הבינלאומיים.

## קריירה
בגיל 11, יוסוף מכר כמה צעצועים כדי לממן השקעה בביטקוין. הוא השתמש בכסף הזה לרכישת 10 ביטקוינים במחיר של 15 אירו כל אחד, והמשיך לעסוק במסחר במטבעות דיגיטליים. בשנת 2012, הוא השקיע ברכישת 1000 ביטקוינים במחיר של 11,126 אירו ליחידה. בשנת 2016, יוסוף רכש 16,000 יחידות של את'ריום בעלות כוללת של 134,000 אירו. דרך עסקאות הקריפטו שלו הפך יוסוף למיליונר רב-מיליונים, ונחשב למיליונר השווייצרי הצעיר ביותר שהרוויח את הונו בכוחות עצמו.

בסוף שנת 2021, יוסוף קנה את מרבית מניות חברת קרודליטוקן, סטארטאפ מליכטנשטיין המתמחה בהשקעות נדל"ן באמצעות מניות דיגיטליות המיוצגות בטוקנים. לאחר הרכישה, הוא מונה למנכ"ל החברה והצטרף לדירקטוריון שלה. בתקופת כהונתו, רכש יוסוף עבור החברה נכס מסחרי בהיימברג שבשווייץ, אשר שוויו כ-5.65 מיליון פרנק שווייצרי, עם הכנסות שכירות שנתיות של כ-285,000 פרנק שווייצרי. תחת ניהולו, התיק ההשקעות של החברה הוכפל.

בפברואר 2022, מספר כתבות ביקורתיות חקרו את פעילויותיו המקצועיות של יוסוף וטענו כי היו אי-סדרים בעסקאותיו. בעקבות הפרסומים, יוסוף הגיש תלונת דיבה נגד שני עיתונאים מרשת SRF Investigativ השווייצרית, במרץ 2022. כתבה בעיתון ולטושה טענה כי העיתונאים של SRF השתמשו בשיטות מפוקפקות בחקירתם את יוסוף, ובין השאר הועלתה טענה שעיתונאי התחזה לשכן כדי לאסוף מידע על משפחת יוסוף.

יוסוף פרסם את אוטוביוגרפיה שלו ב-24 באוקטובר 2022. בדצמבר אותה שנה, השתתף יוסוף בסרט דוקומנטרי של ARD שכונה 'Money Maker', שעקב אחר המסע שלו מילדות כפליט בכורדיסטן ועד להצלחה כבירה בתחום הקריפטו בשווייץ.

## עושר
על פי הצהרת המס שהוגשה בשנת 2020, הנכסים החייבים במס של יוסוף בתחום הקריפטו עמדו על 189 מיליון פרנק שווייצרי, מה שיצביע על שווי נטו מוערך של 270 מיליון פרנק שווייצרי.

## חיים אישיים
ב-20 במאי 2024, יוסוף השיג הישג חסר תקדים כשהיה האדם העיראקי והכורדי הראשון שהגיע לפסגת הר האוורסט. במהלך הטיפוס, הוא הניף בפסגה בגובה 8,849 מטרים את דגלי הביטקוין וכורדיסטן. המסע הארוך, שנמשך כ-50 ימים, נועד להעלות מודעות לפערים הגלובליים בגישה לחינוך פיננסי.

## קישורים חיצוניים

## הערות שוליים

קטגוריה:אנשי עסקים שווייצרים
קטגוריה:כורדים עיראקים
קטגוריה:ברן
קטגוריה:מטפסי הר האוורסט
קטגוריה:ילידי 2000
שבע יפול צדיק וקם

**שבע יפול צדיק וקם** הוא ביטוי מקראי מספר משלי המתאר את עמידותו ונחישותו של האדם הצדיק להתגבר על קשיים ולשוב ולקום לאחר נפילות. הביטוי מדגיש את כוחו של הצדיק להתמודד עם מכשולים ולעומתו את קשייו של הרשע להתמודד עם כישלונות.

## מקור הביטוי והשימוש בו
הביטוי מופיע בספר משלי: .

הפסוק מבטא את הרעיון שגם כאשר הצדיק נופל שוב ושוב, הוא ממשיך לקום בזכות אמונתו והשגחת ה'. לעומת זאת, הרשעים, שאינם נהנים מהשגחת ה', נכשלים בנפילה אחת.

## פירושים והבנות
הביטוי "שבע יפול צדיק וקם" זכה לפרשנויות רבות על ידי פרשני המקרא לאורך הדורות.

אברהם אבן עזרא מדגיש את הקשר בין נפילותיו של הצדיק לבין ההשגחה האלוהית המאפשרת לו לקום מחדש. הוא מסביר שהצדיק מתמודד עם רבות רעות, כפי שמתואר גם בספר תהלים (לד כ), אך למרות זאת, בזכות עזרת ה', הוא נחלץ מכל פגע. לעומת זאת, הרשעים, למרות כל תחבולותיהם נגד הצדיק, בסופו של דבר ייכשלו ברעה שחשבו על הצדיק.

מצודת דוד מדגיש כי הצדיק, למרות נפילותיו המרובות, תמיד ימצא את הכוח לקום מחדש. הוא מתאר את ההבדל בין הצדיק לרשעים בכך שהרשעים, כאשר נופלים, אינם מצליחים לקום שוב, בעוד שהצדיק מצליח להתאושש ולהמשיך הלאה.

## בתרבות
בביטוי "שבע יפול צדיק וקם" נעשה שימוש בספרות, בשירה וביצירות אמנות שונות. הוא משמש כמקור השראה ליוצרים שמעוניינים להדגיש את חשיבות ההתמדה והנחישות.

## קישורים חיצוניים
* משלי כ"ד ט"ז - הפירושים על הפסוק בוויקיטקסט

## הערות שוליים

קטגוריה:ניבים וביטויים תנ"כיים
קטגוריה:משלי
אדם הובר

**אדם הובר** (באנגלית: **Adam Huber**; נולד ב-8 במאי 1987) הוא שחקן ודוגמן אמריקאי. הוא ידוע מתפקידו בסדרת הטלוויזיה שושלת שעליה היה מועמד לפרס בחירת הנוער בקטגוריה שחקן דרמה בטלוויזיה בשנת 2019.

## ביוגרפיה
הובר נולד בהוליידסבורג, פנסילבניה. הוא בנם של דייוויד ודניס הובר.  הוא סיים את לימודיו בבית הספר התיכון האזורי "הוליידסבורג" בשנת 2006 ולמד ניהול עסקי באוניברסיטת המדינה של פנסילבניה. שם, הוא נרשם לקורס מבוא לתיאטרון וזמן קצר לאחר מכן נבחן להצגה הראשונה שלו באוניברסיטה הובר עבר לניו יורק כדי לעסוק במשחק ודוגמנות. הובר עסק בקייטרינג בחתונות ואירועים פרטיים במשך כעשר שנים.

## קריירה
בשנת 2012, הובר קיבל את תפקידו הראשון שלו בפרק בסדרת הטלוויזיה "בלתי נשכח". הובר הופיע בשורה של תפקידים משניים בסדרות כגון, הבחורה החדשה, אוקוורד, Unreal, "ממלכת החיות" והמקום הטוב, כמו גם בשורה של סרטי ערוץ Lifetime . בשנת 2018 גילם את כריס בסרט, *Breaking &amp;amp; Exiting*. 

בשנת 2018, הובר לוהק למה שהיה לתפקיד הפריצה שלו, בסדרת הטלווזיה שושלת, אתחול מחדש המבוסס על סדרת הטלוויזיה בפריים טיים של שנות השמונים באותו שם. הובר נבחן לתפקיד באתחול מחדש לסדרה *[[NYPD Blue]]* כאשר ההצעה התקבלה במהלך צילומי העונה השנייה. בשנת 2019, הובר היה מועמד לפרס בחירת הנוער בקטגוריה שחקן הדרמה הטוב ביותר.  

## חיים אישיים
הובר תומך באגודה הלאומית לטרשת נפוצה.

הובר יצא בעבר עם ג'ורדן דנג'ר, שכתבה את התסריט של הסרט *Breaking &amp;amp; Exiting*.    מאז 2021, הובר נמצא במערכת יחסים עם משפיענית טיק טוק, רייצ'ל ריגלר. 

## קישורים חיצוניים

## הערות שוליים

קטגוריה:אמריקאים שנולדו ב-1987
קטגוריה:בוגרי אוניברסיטת המדינה של פנסילבניה
קטגוריה:שחקני קולנוע וטלוויזיה אמריקאים
אלטר קאמפפר

[ממוזער|כריסטיאן ובר, שנחשב לאלטר קאמפפר, היה [שומר (מקצוע)|שומר בבר, אך בזכות הצטרפותו המוקדמת ל וידידותו עם מנהיגה אדולף היטלר קודם עד דרגת בריגדפיהרר (מקביל לתא"ל) באס אס]]
**אלטר קאמפפר** (בגרמנית: **Alter Kämpfer**, תרגום מילולי: "לוחם ותיק"), ברבים **אלטה קאמפפר** (**Alte Kämpfer**) הוא מונח המתייחס לחברים המוקדמים ביותר של המפלגה הנאצית, שהצטרפו אליה לפני הבחירות הפדרליות בגרמניה ב-1930. רבים מהם הצטרפו אליה כבר בשנים 1919–1923, כמפלגת הפועלים הגרמנית. האלטה קאמפפר הובחנו מהמצטרפים החדשים למפלגה, שנחשבו לכאלו שעשו זאת מסיבות אופורטוניסטיות, ולאחר עליית הנאצים לשלטון קיבלו העדפה תעסוקתית בבתי האופרה, בממשלה ובאוניברסיטאות הרייך השלישי.

אלו שהצטרפו למפלגה אחרי בחירות ספטמבר 1930, בה הפכה המפלגה לשנייה בגודלה ברייכסטאג (הפרלמנט של רפובליקת ויימאר) נודעו כ**ספטמברלינגס** (**Septemberlings**), ואלו שהצטרפו לאחר הבחירות הפדרליות במרץ 1933 נודעו כ**מרצגפאלן** (**Märzgefallene**, נפלי מרץ) או **מרצוויילכן** (**Märzveilchen**, סיגליות מרץ). על מנת להבדיל אותם מהמצטרפים החדשים זכו האלטה קאמפפר, בתור "המשמר הישן" של המפלגה ששמרו על מסירות לתנועה במהלך "תקופת המאבק" שלה (Kampfzeit) בשנים 1925–1933, נוסדו מספר פרסים ועיטורים מיוחדים:
*שברון הכבוד לאלטן קאמפפר , הוענק למי שהצטרפו למפלגה או לארגונים הקשורים אליה לפני 30 בינואר 1933
*אות הזהב המפלגתי, הוענק ל-100,000 חברי המפלגה הראשונים
*מסדר הדם, הוענק לחברים שהשתתפו ב ב-1923

התעמולה הנאצית האדירה את האלטה קאמפפר כקומץ קטן של לוחמים כנגד סיכויים כמעט בלתי אפשריים.

## הערות שוליים

קטגוריה:טרמינולוגיה נאצית
העיקרון ההולוגרפי

**העיקרון ההולוגרפי** הוא רעיון מרכזי בתחום הפיזיקה התאורטית, במיוחד בהקשר של תורת המיתרים ותורת הכבידה הקוונטית. העיקרון מציע שתיאור של נפח מסוים במרחב יכול להיות מקודד על גבול דו-ממדי של התחום. רעיון זה הוצע לראשונה על ידי הפיזיקאי ההולנדי חרארד 'ט הופט וקיבל פירוש מדויק יותר בהקשר של תורת המיתרים על ידי לאונרד סוסקינד בשנות ה-90.

העיקרון ההולוגרפי נוצר בהשראת התרמודינמיקה של החורים השחורים, שמציעה כי האנטרופיה המקסימלית בכל אזור היא ביחס ישר לשטח הפנים של האזור ולא לנפחו. השערה זו, הידועה כגבול בקנשטיין, גורסת כי האנטרופיה המקסימלית של חור שחור פרופורציונלית לשטח הפנים של אופק האירועים שלו. התובנה המרכזית היא שתוכן המידע של כל האובייקטים שנפלו לתוך החור השחור עשוי להיות מקודד כולו בתנודות פני השטח של אופק האירועים שלו. רעיון זה פותר את פרדוקס המידע של החורים השחורים במסגרת תורת המיתרים.

#### התפתחות הרעיון
הרעיון של עקרון ההולוגרפי נולד מתוך חקר חורים שחורים. בשנות ה-70, הפיזיקאים סטיבן הוקינג ויעקב בקנשטיין גילו תובנות חדשות לגבי התרמודינמיקה של חורים שחורים, מה שהוביל את 'ט הופט וסוסקינד לשקול כמה מידע ניתן לדחוס באזור מסוים של המרחב לפני שנוצר חור שחור. הם גילו שהגבול העליון לכמות המידע שניתן לדחוס באזור כזה נמדד על פי שטח הפנים של הגבול של האזור ולא על פי נפחו, כפי שהאינטואיציה שלנו הייתה מציעה.

#### הקשר לתורת המיתרים
העיקרון ההולוגרפי היה חיוני לפיתוח תורת המיתרים. בשנת 1997, הפיזיקאי חואן מלדסנה הציע את ההתאמה בין אנטי-דה-סיטר לתורת השדות הקונפורמית (AdS/CFT), שנחשב לדוגמה הראשונה של יקום הולוגרפי. לפי התאמה זו, כל הפיזיקה שמתרחשת בתוך יקום ה-AdS ניתנת לתיאור מלא על ידי תורת שדות קונפורמית המוגדרת על הגבול שלו.

#### משמעויות פילוסופיות ופיזיקליות
העיקרון ההולוגרפי מעלה שאלות פילוסופיות עמוקות לגבי טבעו של המרחב והזמן. למשל, אם המידע שמקודד בנפח מסוים במרחב מוגבל על ידי שטח פניו, ייתכן שהממד השלישי הוא למעשה אשליה, וכי ניתן לתאר את כל הפיזיקה במונחים דו-ממדיים בלבד. רעיון זה מציע שאולי כל המרחב התלת-ממדי הוא למעשה הולוגרמה דו-ממדית.

#### יישומים ותחומים קשורים
עקרון ההולוגרפי השפיע על תחומים רבים בפיזיקה תאורטית. הוא חשוב במיוחד בתורת המיתרים, אך גם בקוסמולוגיה ובתורת השדות הקוונטית. מלבד הפיזיקה, הרעיון של קידוד מידע על גבול דו-ממדי השפיע גם על תיאוריות מידע וקוונטיות.
## הערות שוליים

קטגוריה:חישוב קוונטי
קטגוריה:חורים שחורים
קטגוריה:פיזיקה תאורטית
אדולף הרמן

**אדולף הרמן** (בהונגרית: **Hermann Adolf**; פקש, 5 בפברואר 1837 – בודפשט, 5 בינואר 1874)   היה רופא יהודי-הונגרי, כירורג, פרופסור באוניברסיטה, חבר האקדמיה ההונגרית למדעים.

## קורות חייו
אדולף הרמן נולד במשפחה יהודית. אביו מיהאי הרמן היה קמעונאי. הוא בא ממשפחה יהודית אורתודוקסית ענייה מרובת ילדים והוריו התכוונו שיהיה מדפיס ספרים. הוא המשיך את לימודיו בבודפשט עקב מעבר משפחתו לעיר, לימודים אותם החל בעיר הולדתו. הוא למד בבית הספר התיכון הפיאריסטי בפשט, ובשנת 1854 עבר את בחינת הבגרות באופן פרטי. בין השנים 1854-1860 למד רפואה באוניברסיטאות פשט ווינה. ב-1859 קיבל תואר דוקטור בווינה ושנה לאחר מכן הסמכה בכירורגיה ומיילדות. בשנת 1869, קיבל הסמכה להוראה כפרופסור בתחום מחלות הגרון והשד באוניברסיטת בודפשט (שמה היום אוניברסיטת אטווש לוראנד). בשנים 1860–1861, הוא היה רופא בבית החולים הציבורי בווינה, ולאחר מכן חזר לפשט, שם בחמש השנים הבאות הפך לעוזר של הפרופסור לכירורגיה יאנוש בלשה בבית החולים בבודפשט. משנת 1866 היה הרופא הראשי של בית החולים היהודי בפשט, גם לאחר איחוד העיר ב-1873 (פשט עם בודה). בין השנים 1869–1874 עבד גם כפרופסור באוניברסיטת פשט.

הוא עבד בניתוחי חזה וגרון. בהונגריה היה הראשון שהשתמש בשיטת הזרקת תרופות מתחת לעור, ובכתביו נטל תפקיד חשוב בהכנסת הליך הלרינגוסקופיה בהונגריה. בשנים האחרונות לחייו, עקב "הריפוי" הבלתי יעיל של כולרה עם סקרנות וקריאות שונות, התעניינותו פנתה למגפה ההרסנית הזו של התקופה. בתזותיו, הוא נקט עמדה נחרצת נגד ההליכים הלא מדעיים והלא רציניים, מסכני חיים של רופאי האליל שהיו באופנה של שנות ה-60 ושנות ה-70. החשיפה הפומבית והשיימינג של אשת רופא האליל גב' רגינה דאל צין עוררו סערה גדולה במיוחד. מאמריו פורסמו בכתבי עת מקצועיים בווינה ובבודפשט.

הוא הובא למנוחות בבית הקברות היהודי הישן בפשט.

## חייו הפרטיים
אשתו הייתה רגינה קוֹהְן (כהן), בתו של יעקב קוהן, שאיתה התחתן ב-1862 בפשט ב-14 בספטמבר.

## עבודותיו העיקריות
* לרינגוסקופיה, בהתייחס במיוחד לפרקטיקה הרפואית. מוֹנוֹגרָפִיָה. עם חיתוך עץ ולוחות חרוטים על אבן. כריכת חצי עור עם שדרה מוזהבת. (פשט, 1866)
* Zur hypodermatischen הזרקת. (Medizinischen Wochenschrift, 1866 ובנפרד: וינה, 1866)
* Klinische Beiträge zur Erkenntniss und Behandlung schwerer Krankheitfälle. (וינה, 1868)
* על ציסטות גרון ושיטות הניתוח שלהן. (עבודות של רופאים ומדעני טבע הונגרים, 1868)
* Frau Dal Cin und ihr Berichterstatter dr. v. Heinrich in Ofen. Eine kritische Besprechung. (Allgemeiner Wiener Medizinischen Zeitung (1871 ובנפרד: וינה, 1871)
* Die Diagnose der Cholera. Eine Studie. (Allgemeiner Wiener Medizinischen Zeitung (האבחנה של כולרה. מחקר) 1873.

## לקריאה נוספת
* אנדראש גרגיי: לקסיקון של רופאים יהודים הונגרים מפורסמים ומצטיינים. בודפשט, הוצאת מכבי, 2001.
* נקודת שם . מחבר: פטר קוזאק
* לקסיקון יהודי הונגרי. עורך פטר אויווארי. בודפשט, 1929. גישה מקוונת
* יוז'ף סיניאי: חייהם ויצירותיהם של סופרים הונגרים. בודפשט, 1891-1914. גישה מקוונת

## הערות שוליים

קטגוריה:רופאים יהודים הונגרים
קטגוריה:כירורגים יהודים הונגרים
קטגוריה:חברי האקדמיה ההונגרית למדעים
קטגוריה:פקש: אישים
קטגוריה:בעלי תואר דוקטור מאוניברסיטת וינה
קטגוריה:הונגרים שנולדו ב-1837
קטגוריה:נפטרים ב-1874
המכללה (עמותה)

עמותת "המכללה - בית ספר חברתי למען נשים" נוסדה בשנת 2016 על ידי איריס שטרן לוי וטל חמווי גרנות. מטרת העמותה היא לספק הכשרה מקצועית לנשים בתהליך שיקום ויציאה מעולם הזנות, במטרה ליצור עבורן יציבות כלכלית ותעסוקתית.

העמותה מציעה קורסים במגוון תחומים, כגון שימושי מחשב, בניית אתרים, קונדיטוריה, טיפול בילדים, מכירות באופנה, מכונאות, טיפול בכלבים ועוד. בנוסף, העמותה פועלת להעלאת ערך העצמי של הנשים ומסייעת להן להשתלב מחדש בחברה.

פעילות העמותה תורמת לקידום השוויון החברתי ומעלה את המודעות לצורך בתמיכה בנשים שעברו תהליך שיקום מזנות. העמותה מתנדבת כחברת ועד מנהל בקואליציית נשים לשלום ובמרכז סיוע לנפגעות תקיפה מינית.

## פרסים והכרה
בשנת 2017 זכתה העמותה בפרס קרן יפה לונדון יערי בזכות פעילותה החברתית והחינוכית למען נשים בתהליך שיקום.
## הערות שוליים

קטגוריה:ישראל: עמותות
קטגוריה:זנות בישראל